****

**REPUBLIKA HRVATSKA**

# DUBROVAČKO-NERETVANSKA ŽUPANIJA

**OPĆINA TRPANJ**

**OPĆINSKO VIJEĆE**

Temeljem članka 72. stavak 1. Zakona o komunalnom gospodarstvu (Narodne novine  [68/18](https://www.zakon.hr/cms.htm?id=35769), [110/18](https://www.zakon.hr/cms.htm?id=35765), [32/20](https://www.zakon.hr/cms.htm?id=43441)), te članka 30. Statuta Općine Trpanj (Službeni glasnik Dubrovačko-neretvanske županije br. 06/13, 14/13 i 8/18), Općinsko vijeće Općine Trpanj na svojoj 25. sjednici održanoj 29. prosinca 2020. godine, donijelo je

 **P R O G R A M**

 **održavanja komunalne infrastrukture u 2021. godini**

Članak 1.

Ovim Programom (u daljnjem tekstu: Program) određuje se održavanje komunalne infrastrukture u 2020. godini na području Općine Trpanj za komunalne djelatnosti:

**1. održavanje čistoće u dijelu koji se odnosi na čišćenja javnih površina,**

**2. održavanje javnih površina,**

**3. odvodnja atmosferskih voda,**

**4. održavanje groblja,**

**5. održavanje nerazvrstanih cesta,**

**6. održavanje javne rasvjete,**

Programom iz stavka 1. ovog članka utvrđuje se:

* opis i opseg poslova održavanja s procjenom pojedinih troškova, po djelatnostima
* iskaz financijskih sredstava potrebnih za ostvarivanje programa, s naznakom izvora financiranja.

 Članak 2.

U 2021. godini održavanje komunalne infrastrukture iz članka 1. ovog Programa u Općini Trpanj obuhvaća:

## 1. Održavanje čistoće u dijelu koji se odnosi na čišćenje javnih površina

Održavanje čistoće u dijelu koji se odnosi na čišćenje javnih površina obavlja se na slijedeći način

- ručno pometanje ulica,

- pražnjenje košarica za smeće,

- čišćenje dječjih igrališta,

- odvoženje kućnog i glomaznog krupnog otpada sa javnih površina na području općine

 Trpanj

- održavanje doponija otpada

 - skupljanje otpalog lišća

 - uklanjanje uginulih životinja i njihovih ostataka

## 2. Održavanje javnih površina

Održavanje javnih površina posebno se odnosi na održavanje javnih zelenih površina, pješačkih staza,trgova, parkova, igrališta i javnih prometnih površina i sadržava:

- obrezivanje i čišćenje nasada,

- okopavanje i prihranjivanje nasada,

- plijevljenje i zalijevanje nasada,

- tretiranje nasada zaštitnim sredstvima i uklanjanje štetnika,

- košenje travnjaka,

- obnova i popuna nasada te sezonska sadnja cvijeća,

- obrezivanje stabala te uklanjanje i odvoz granja,

- održavanje i čišćenje staza, puteljaka i ostalih površina u sastavu javnih zelenih površina,

- uklanjanje i odvoz bilja i drveća koje smeta prometu i javnoj rasvjeti

- čišćenje i obrezivanje palmi,

- manje građevinske zahvate

##  3. Odvodnja atmosferskih voda

Odvodnja atmosferskih voda obuhvaća aktivnosti oko održavanja otvorenih i zatvorenih kanala u stanju funkcionalne sposobnosti. Sastavni dio sustava su slivnici, rešetke i otvoreni i zatvoreni kanali za atmosfersku odvodnju. Cestovni jarci i slivnici moraju održavaju se tako da u svakom trenutku mogu primiti količinu oborina pa se u tu svrhu redovito čiste i popravljaju. Za vrijeme vremenskih nepogoda i nakon njih obvezni su pregledi i čišćenja a isto tako i pred turističku sezonu.

 **4. Održavanje groblja**

Održavanje groblja obuhvaća aktivnosti oko održavanja staza i zelenih površina, redovno pražnjenje kontenjera i podmirenje računa utroška vode i struje.

Za redove iz točaka 1., 2., 3. i 4. članka 2. ovog Programa planirana su sredstva u Proračunu Općine Trpanj na poziciji Aktivnosti A100003 –održavanje čistoće javnih površina

Sredstva za izvršenje radova navedenih u točki 1, 2, 3 i 4. predviđaju se u ukupnom iznosu od **200.000,00** **kuna** i financirati će se iz sredstava komunalne naknade u iznosu od 100.000,00 i 100.000,00 kuna iz općih prihoda i primitaka proračuna.

 **5.**  **Održavanje nerazvrstanih cesta**

Održavanje nerazvrstanih cesta obuhvaća održavanje površina kojima se koristi za promet po bilo kojoj osnovi i koje su pristupačne većem broju korisnika, a nisu razvrstane prema posebnim propisima. Budući da je na području Općine Trpanj velik broj ovakvih cesta i poljskih putova , Općina Trpanj će obavljati održavanja ovakvih cesta prema prioritetima i stupnju oštećenja a samo održavanje sadrži sanaciju, tamponiranje, betoniranje i asfaltiranje cesta te nabavku materijala prema zahtjevima građana za samostalnim popravkom cesta.

Za redove iz točke 5. članka 1. ovog Programa planirana su sredstva u Proračunu Općine Trpanj na poziciji Aktivnosti A100001 –održavanje nerazvrstanih cesta i poljskih putova

Sredstva za izvršenje radova navedenih u točki 5. predviđaju se u ukupnom iznosu od **85.000,00** **kuna** i financirati će se iz sredstava komunalne naknade.

##

## 6. Održavanje javne rasvjete

Održavanje jave rasvjete obuhvaća upravljanje, održavanje objekata i uređaja javne rasvjete, uključujući podmirenje troškova električne energije za rasvjetljavanje javnih površina i javnih cesta koje prolaze kroz naselja i nerazvrstanih cesta. Održavanje javne rasvjete sastoji se od redovitog godišnjeg održavanja, izvanrednog i pojačanog održavanja.

Redovito godišnje održavanje javne rasvjete odnosi se na poslove kvarova i zamjene istrošenih, neispravnih ili uništenih dijelova:

 - rasvjetnih stupova,

 - razdjelnika i razdjelnih tijela,

 - svjetiljki i rasvjetnih tijela,

 - ostalih ekektroinstalacijskih elemenata javne rasvjete,

 - kontrole rada upravljačkih uređaja

Izvanredno održavanje provodi se odmah nakon elemetarnih nepogoda (jakih pljuskova, vjetrova,atmosferskih pražnjenja i sl.).

Pojačano održavanje odnosi se na održavanje koje se obavlja izvan redovnog održavanja a to je prvenstveno postavljanje blagdanske rasvjete i sl.

Za redove iz točke 6. članka 1. ovog Programa planirana su sredstva u Proračunu Općine Trpanj na poziciji Aktivnosti A100002 –održavanje javne rasvjete

Sredstva za izvršenje radova navedenih u točki 6. predviđaju se u ukupnom iznosu od **135.000,00** **kuna** i cjelokupn iznos će se financirati iz sredstava komunalne naknade.

 Članak 3.

Zbog posljedica izazvanih pandemijom COVID-19, došlo je do znatnije neusklađenosti planiranih prihoda/primitaka i rashoda/izdataka, radi kojih će se proračun morati uravnotežiti izmjenama i dopunama Proračuna, a uslijed čega će se na isti način morati uravnotežiti i opseg financijskih sredstava i poslova utvrđenih ovim Programom.

 Članak. 4.

Ovaj Program stupa na snagu osmog dana od dana objave se u Službenom glasniku Dubrovačko-neretvanske županije.

KLASA: 350-03/20-01/01

URBROJ:2117/07-05/01-20-1

Trpanj, 29. prosinca 2020.godine

 Predsjednik Općinskog vijeća:

 Josip Nesanović v.r.